ಅಕ್ಟೋಬರ್ ೪, ೧೯೫೭ರಲ್ಲಿ ಮೊದಲ ಕೃತಕ ಉಪಗ್ರಹವಾದ ಸೋವಿಯತ್‌ ಸ್ಪುಟ್ನಿಕ್‌ ೧ನ್ನು ಬಾಹ್ಯಕಾಶಕ್ಕೆ ಹಾರಿಬಿಡಲಾಯಿತು ಹಾಗೂ ಇದು ೨೦.೦೦೫ ಮತ್ತು ೪೦.೦೦೨ MHz ತರಂಗಾಂತರಗಳಲ್ಲಿ ಕೆಲಸ ಮಾಡುವ ರೇಡಿಯೊ-ಟ್ರಾನ್ಸ್‌ಮೀಟರ್‌ ಹೊಂದಿತ್ತು. ೧೯೫೮ರಲ್ಲಿ ಸಂವಹನವನ್ನು ಮರುಪ್ರಸಾರ ಮಾಡಬಹುದಾದ ಮೊದಲ ಅಮೆರಿಕನ್‌ ಉಪಗ್ರಹ ಪ್ರಾಜೆಕ್ಟ್‌ SCOREಅನ್ನು ಬಾಹ್ಯಕಾಶಕ್ಕೆ ಚಿಮ್ಮಿಸಲಾಯಿತು. ಅದರಲ್ಲಿ ಧ್ವನಿ ಸಂದೇಶಗಳನ್ನು ಸಂಗ್ರಹಿಸಲು ಮತ್ತು ರವಾನಿಸಲು ಧ್ವನಿಮುದ್ರಕವನ್ನು ಅಳವಡಿಸಲಾಗಿತ್ತು. ಈ ಉಪಗ್ರಹದ ಮೂಲಕ U.S. ಅಧ್ಯಕ್ಷರಾದ ಡ್ವಿಟ್‌ D. ಇಸೆನೊವರ್‌ರವರು ಕ್ರಿಸ್‌ಮಸ್‌ ಶುಭಾಶಯವನ್ನು ವಿಶ್ವಕ್ಕೆ ನೀಡಿದರು.೧೯೬೦ರಲ್ಲಿ NASA ಈಕೋ ಉಪಗ್ರಹವನ್ನು ಹಾರಿಸಿತ್ತು. ಇದರಲ್ಲಿರುವ ಅಲ್ಯೂಮಿನಿಯಂ ಅನ್ನು ಒಳಗೊಂಡ PET ಫಿಲಂ ಬಲೂನು ರೇಡಿಯೊ ಸಂಪರ್ಕಕ್ಕೆ ಪ್ರತಿಫಲಿಸಲು ಜಡವಾಗಿತ್ತು.೧೯೬೦ರಲ್ಲಿ ಫಿಲ್ಕೊ ರಚಿಸಿದ ಕುರಿಯರ್ 1B ಉಪಗ್ರಹವನ್ನು ಹಾರಿ ಬಿಡಲಾಯಿತು. ಇದು ಮೊದಲ ಸಕ್ರಿಯ ಪುನರಾವರ್ತಕ ಉಪಗ್ರಹವಾಗಿದೆ.
ಟೆಲ್‌ಸ್ಟಾರ್‌ ಉಪಗ್ರಹವು ಮೊದಲ ಸಕ್ರಿಯ, ನೇರ ಮರುಪ್ರಸಾರ ಸಂಪರ್ಕ ಉಪಗ್ರಹವಾಗಿದೆ. ಸಂಪರ್ಕ ಉಪಗ್ರಹವನ್ನು ಅಭಿವೃದ್ಧಿಸಲು AT&T, ಬೆಲ್‌ ಟೆಲಿಫೋನ್‌ ಲ್ಯಾಬೋರೇಟರಿಸ್‌, NASA, ಬ್ರಿಟಿಷ್‌ ಜನರಲ್‌ ಪೋಸ್ಟ್‌ ಆಫೀಸ್‌, ಮತ್ತು ಫ್ರಂಚ್‌ ನ್ಯಾಷನಲ್‌ PTTಗಳ (ಪೋಸ್ಟ್‌ ಆಫೀಸ್‌) ನಡುವೆ ಬಹು-ರಾಷ್ಟ್ರೀಯ ಒಪ್ಪಂದದ ಅಂಗವಾಗಿ AT&T ಸಂಬಂಧಿಸಿದಂತೆ ಜುಲೈ 10, ೧೯೬೨ರಲ್ಲಿ ಕೇಪ್‌ ಕ್ಯಾನವರಲ್‌ದಿಂದ NASA ಮೊದಲ ಖಾಸಗಿ ಪ್ರಾಯೋಜಿತ ಬಾಹ್ಯಕಾಶ ಉಡಾವಣೆ ಮಾಡಿತು. ಟೆಲ್‌ಸ್ಟಾರ್‌ನ್ನು ಅಂಡಾಕಾರದ ಕಕ್ಷೆಯಲ್ಲಿರಿಸಲಾಗಿದ್ದು (ಪ್ರತಿ ೨ ಗಂಟೆ ೩೭ ನಿಮಿಷಗಳಲ್ಲಿ ಒಂದು ಸುತ್ತು ಪೂರ್ಣಗೊಳ್ಳುತ್ತದೆ), ಅದು ಭೂಮಧ್ಯರೇಖೆಯ ಮೇಲೆ ೪೫° ಕೋನದಲ್ಲಿ ಸುತ್ತುವುದು.
ಮೊದಲ ಭೂಸ್ಥಾಯೀ ಉಪಗ್ರಹ ಹ್ಯೂಗ್‌ಸ್’ ಸಿನ್‌ಕಾಮ್‌ 2ನ್ನು ಜುಲೈ 26 ೧೯೬೩ರಲ್ಲಿ ಉಡಾಯಿಸಲಾಯಿತು. ಸಿನ್‌ಕಾಮ್‌ ೨ ಸ್ಥಿರವಾದ ವೇಗದಲ್ಲಿ ದಿನಕ್ಕೊಂದು ಬಾರಿ ಭೂಮಿಯನ್ನು ಸುತ್ತುತ್ತದೆ. ಅದರೆ ಇದು ಈಗಲೂ ಉತ್ತರ-ದಕ್ಷಿಣ ಚಲನೆಯನ್ನು ಹೊಂದಿರುವುದರಿಂದ ಈ ಉಪಗ್ರಹವನ್ನು ಪತ್ತೆಹಚ್ಚಲು ವಿಶೇಷ ಉಪಕರಣಗಳ ಅಗತ್ಯವಿದೆ.

ಆರಂಭಿಕ ಕಾರ್ಯಚರಣೆಗಳು
ಇತಿಹಾಸ
ಭೂಸ್ಥಾಯೀ ಕಕ್ಷೆಗಳು
ಕೆಳಮಟ್ಟದ ಭೂಕಕ್ಷೆಯ ಉಪಗ್ರಹಗಳು